CELEX: C2005/229/81
Language: sl
Date: 2005-09-17 00:00:00
Title: Zadeva T-295/05: Tožba Document Security Systems, Inc., proti Evropski centralni banki, vložena dne 1. avgusta 2005

17.9.2005   
            
            
               SL
            
            
               Uradni list Evropske unije
            
            
               C 229/39
            
         Tožba Document Security Systems, Inc., proti Evropski centralni banki, vložena dne 1. avgusta 2005
   (Zadeva T-295/05)
   (2005/C 229/81)
   Jezik postopka: angleščina
   Document Security Systems, Inc., s sedežem v Rochesterju, New York (ZDA), ki ga zastopajo C. Stanbrook, barrister, H. Sheroton in L. Cohen, solicitors, in B. Uphoff, lawyer, je dne 1. avgusta 2005 vložila tožbo proti Evropski centralni banki na Sodišču prve stopnje Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               ugotovi, da je ECB kršila patent;
            
         
               —
            
            
               toženi stranki v korist tožeče stranke naloži plačilo odškodnine in obresti, katerih znesek naj se določi v ločenem postopku glede na vrsto kršitve;
            
         
               —
            
            
               namesto sodne prepovedi prisodi odškodnino glede na bankovce natisnjene za in v imenu tožene stranke po datumu sodbe do preteka patenta (zneske naj se določi v ločenem postopku);
            
         
               —
            
            
               povrne stroške;
            
         
               —
            
            
               določi nadaljnjo ali drugo pomoč po presoji Sodišča.
            
         Tožbeni razlogi in bistvene trditve
   Tožeča stranka trdi, da je bil njen Evropski Patent 0 455 750 B1, naslovljen „Method of making a nonreplicable document“ kršen s strani tožene stranke, in na podlagi člena 288 ES zahteva povrnitev škode v obliki razumnih tantiemov za uporabo izuma patenta.
   Izum patenta sestoji iz načina oblikovanja in tiskanja originalnega dokumenta, ki preprečuje ponarejanje z digitalnimi čitalniki. Način vključuje določanje skenirne točke kopirne naprave, proti kateri je treba varovati, in ustvarjanje primerne mreže, ki povzroči nastanek interferenčnih vzorcev, kot so moiré vzorci, ko se dokument kopira na ta čitalnik. Mreža je položena na originalno sliko, tako da nastane natisnjen originalen dokument, na katerem mreže navadno ni mogoče razločiti s prostim očesom.
   Tožeča stranka trdi, da je bil izum tega patenta uporabljen pri oblikovanju in tiskanju evro bankovcev s pooblastilom Evropske centralne banke. Tožeča stranka nadalje trdi, da izdajanje, hramba in dajanje v obtok evro bankovcev pomeni kršitev tega patenta.